CELEX: 62015CN0066
Language: da
Date: 2015-02-12 00:00:00
Title: Sag C-66/15: Sag anlagt den 12. februar 2015 — Europa-Kommissionen mod Den Hellenske Republik

27.4.2015   
            
            
               DA
            
            
               Den Europæiske Unions Tidende
            
            
               C 138/38
            
         Sag anlagt den 12. februar 2015 — Europa-Kommissionen mod Den Hellenske Republik
   (Sag C-66/15)
   (2015/C 138/52)
   Processprog: græsk
   
      Parter
   
   
      Sagsøger: Europa-Kommissionen (ved M. Wasmeier og D. Triantafyllou, som befuldmægtigede)
   
      Sagsøgt: Den Hellenske Republik
   
      Sagsøgerens påstande
   
   
               —
            
            
               Det fastslås, at Den Hellenske Republik har tilsidesat sine forpligtelser i henhold til artikel 56-62 TEUF, idet den på tidspunktet for indregistrering af et motorkøretøj, der lejes eller leases af en kunde bosiddende i Den Hellenske Republik, har opkrævet den fulde registreringsafgift hos en tjenesteyder, som er etableret i en anden medlemsstat, uden at tage hensyn til hverken varigheden af leje- eller leasingkontrakten eller til varigheden af den periode, hvori det pågældende køretøj er blevet anvendt på det græske nationale område.
            
         
               —
            
            
               Den Hellenske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Den Hellenske Republik har tilsidesat sine forpligtelser i henhold til artikel 56-62 TEUF, idet den har fastsat, at en tjenesteyder, som er etableret i en anden medlemsstat, skal betale fuld registreringsafgift ved indregistrering af et motorkøretøj, der lejes eller leases af personer, som er bosiddende i Den Hellenske Republik, uden at tage hensyn til varigheden af leje- (eller leasing)kontrakten eller til varigheden af den periode, hvori det pågældende køretøj er blevet anvendt på det græske nationale område.
   Kravet om at betale det fulde afgiftsbeløb er uforholdsmæssigt og er til hinder for den frie udveksling af tjenesteydelser (jf. Domstolens praksis i sagerne Cura Anlagen, C-451/99, Coevering, C-242/05, Ilhan, C-42/08 og VAV Autovermietung GmbH, C-91/10).